Narodna skupština
20121228

Naša želja je da preciziramo sva rešenja koja se nalaze u zakonu, da se jasno definišu sve odredbe, pa tako i sa ovim primerenim rokom koji ne bi trebalo tako da stoji, već precizno i jasno definisano – ne duže od 20 dana. Demokratska stranka Srbije podržava sve aktivnosti na uvođenju reda u procedure javnih nabavki, na borbu protiv korupcije, koju zaista podržavamo. Nadam se da vi shvatate da takođe želimo da doprinesemo ovom zakonu i želimo da vam pokažemo da hoćemo vrlo aktivno da učestvujemo u radu parlamenta i donošenju ovog zakona. U vezi s tim, ne znam zbog čega niste prihvatili sve naše amandmane, pa i ovaj koji je vrlo jednostavan? Opet se vraćam na jučerašnji član 3. i naša amandman o neuobičajeno niskoj ceni, gde niste imali nikakvo obrazloženje, osim da mi kažete da smo pogrešili, da imamo sada dve tačke 29. u članu 3, a nigde nije Odbor za ustavna pitanja i zakonodavstvo rekao da amandman nije tehnički neispravan.